b'\n_START_ARTICLE_\nChyler Leigh\n_START_SECTION_\nBiografija\n_START_PARAGRAPH_\nRo\xc4\x91ena je kao Chyler Leigh Potts, u Charlotteu, Sjeverna Karolina, (njeno ime izgovara se Kailer). Odrastala je u dr\xc5\xbeavama Virginija i Florida, kamo se preselila u 12. godini s majkom i bratom. U osmom razredu po\xc4\x8dela je s manekenstvom, a kasnije gluma postaje njena strast. Na filmu je debitirala sa 15 godina, i do sada je ostvarila 15-tak uloga. Nije polo\xc5\xbeila maturu, nego je umjesto toga polagala zamjenski ispit sli\xc4\x8dan maturi._NEWLINE_U seriji Uvod u anatomiju pojavila se prvi puta kao gost tijekom tre\xc4\x87e sezone. Igrala je \xc5\xbeenu koju u Joevom baru opazi dr. Derek Shepard (kojeg glumi Patrick Dempsey). Tek u finalu tre\xc4\x87e sezone otkriva se da je njezino ime Lexie Grey, da je sta\xc5\xbeistica, i da joj je Meredith polusestra. Vrlo brzo se saprijateljuje sa Georgeom O\'Malleyem. Ona i dr. Mark Sloan (kojeg glumi Eric Dane) ubrzo postaju par, a fanovi su im skovali nadimak "McSexie"._NEWLINE_\xc4\x8casopis Maxim 2002. godine svrstao ju je na 65. mjesto popisa 100 najljep\xc5\xa1ih \xc5\xbeena na svijetu._NEWLINE_Chyler je od 2002. udana za kolegu glumca Nathana Westa s kojim ima troje djece.'